Sort messe (hørespill)

Sort messe er et norsk kriminalhørespill i seks episoder som gikk på NRK Radio i 1975. Stykket er basert på John Dickson Carrs roman med samme navn og produsert av NRK Radioteatret. Det er dramatisert av Sven Lange, mens regien er ved Nils Nordberg. Sorte messe var det første hørespillet Nordberg hadde regi på og det regnes som et av de mest populære i Radioteatrets historie. 

Stykket har gått i reprise en rekke ganger og ble utgitt på CD av NRK/Lydbokforlaget i 2001.

Handling
Ted Stevens finner et bilde av en giftmorderske som ble henrettet for hundre år siden, og til sin bestyrtelse ser han at bildet viser hans egen kone! Kort etter dør hans nabo Miles Despard under mystiske omstendigheter. Rett før han dør får Despard besøk av en gammeldags kledd kvinne som så forsvinner gjennom en dør som ikke finnes. Når Despards nevø, Mark, bestemmer seg for å undersøke saken og åpner familiens gravkammer, oppdager han at onkelens lik er forsvunnet - noe som er umulig siden rommet er hermetisk lukket og ikke har vært åpnet siden begravelsen...

Medvirkende
 Mona Hofland ... Forteller
 Nils Ole Oftebro ... Ted Stevens
 Ole-Jørgen Nilsen ... Mark Despard
 Gunnar Olram ... Direktør Morley
 Sverre Hansen ... Dr. Welden
 Harald Are Lund ... Konduktør
 Anne Marie Ottersen ... Marie Stevens
 Tor Stokke ... Dr. Tom Partington
 Carsten Byhring ... Joe Henderson
 Øyvind Øyen ... Miles Despard
 Bente Børsum ... Edith Despard
 Lise Fjeldstad ... Lucy Despard
 Tone Schwarzott ... Myra Corbett
 Geir Børresen ... Ogden Despard
 Arne Lie ... Politifullmektig Brennan
 Helge Reiss ... Jonah Atkinson jr.
 Bjarne Andersen ... Gaudan Cross
 Evy Engelsborg ... Mrs. Henderson
 Nils Nordberg ... Dagsnyttreporter

Referanser

Norske kriminalhørespill
Hørespill på NRK Radio
Norske hørespill fra 1970-årene